ทุนสำรองประเทศเพิ่ม 1,300 ล้านเหรียญสหรัฐ
ธปท.เผยทุนสำรองประเทศอยู่ที่ระดับ 1.709 แสนล้านเหรียญสหรัฐ คาดเพิ่มตามการตีมูลค่าหลังเงินบาทแข็งค่าขึ้นและการเข้าดูแลของทางการ
18 มี.ค. 2559

ธปท.เผยทุนสำรองประเทศอยู่ที่ระดับ 1.709 แสนล้านเหรียญสหรัฐ คาดเพิ่มตามการตีมูลค่าหลังเงินบาทแข็งค่าขึ้นและการเข้าดูแลของทางการเมื่อวันที่ 18มี.ค.59 ธนาคารแห่งประเทศ (ธปท.) รายงานฐานะเงินทุนสำรองระหว่างประเทศ ณ 11 มี.ค. 2259 ว่า อยู่ที่ระดับ 1.709 แสนล้านเหรียญสหรัฐ หรือ ประมาณ 6.005 ล้านล้านบาท เพิ่มขึ้นจากสัปดาห์ก่อนหน้า 1,300 ล้านเหรียญสหรัฐ หรือประมาณ 4.5 หมื่นล้านบาท หากคิดอัตราแลกเปลี่ยนเปิดตลาดเช้าวันนี้ที่ระดับ 34.8 บาท/เหรียญสหรัฐขณะที่ฐานะซื้อเงินตราต่างประเทศล่วงหน้าสุทธิ (Forward) อยู่ที่ระดับ 1.12 หมื่นล้านเหรียญสหรัฐ เพิ่มขึ้นจากสัปดาห์ก่อนหน้า 200 ล้านเหรียญสหรัฐ ส่งผลให้ทุนสำรองระหว่างประเทศสุทธิอยู่ที่ระดับ 1.821 แสนล้านเหรียญสหรัฐ เพิ่มขึ้นอย่างต่อเนื่องนักค้าเงิน ระบุว่า คาดว่าทุนสำรองที่เพิ่มขึ้นอย่างต่อเนื่องในช่วงนี้น่าจะมาจากการตีมูลค่าสินทรัพย์จากเงินบาทเป็นเงินเหรียญสหรัฐมีมูลค่ามากขึ้น ตามการแข็งค่าขึ้นของเงินบาท หลังเงินเหรียญสหรัฐปรับอ่อนค่าลงหลังธนาคารกลางสหรัฐ (เฟด) ยังไม่เร่งปรับขึ้นดอกเบี้ย  และส่วนหนึ่งน่าจะเป็นเพราะทางการมีการเข้าดูแลเงินบาทแข็ง ด้วยการเข้าเงินเหรียญสหรัฐที่ไหลเข้ามามากขึ้นเข้าเก็บในทุนสำรองประเทศด้านฐานเงินหรือเงินสดหมุนเวียนในมือภาคเอกชนบวกเงินฝากของสถาบันการเงินที่ธปท.ในปัจจุบันปรับลดลงจาก 1.65 ล้านล้านบาทในสัปดาห์ก่อน เหลือ 1.588 ล้านล้านบาทในสัปดาห์นี้ สะท้อนสภาพคล่องในระบบที่น้อยลง